**প্রেস রিলিজ**

**ঢাকা, ১ জানুয়ারি, ২০২২**

'মুজিব বর্ষের সফলতা, ঘরেই পাবেন সকল ভাতা’ এই প্রতিপাদ্যকে সামনে রেখে ২ জানুয়ারি দেশব্যাপী উদযাপিত হতে যাচ্ছে 'জাতীয় সমাজসেবা দিবস ২০২২'। দিবস উপলক্ষে সমাজসেবা অধিদপ্তর প্রাঙ্গণে আয়োজন করা হয়েছে আলোচনা সভা ও সাংস্কৃতিক অনুষ্ঠান।

জাতীয় সমাজসেবা দিবসের অনুষ্ঠানে প্রধান অতিথি হিসেবে উপস্থিত থাকবেন সমাজকল্যাণ মন্ত্রণালয়ের মাননীয় মন্ত্রী জনাব নুরুজ্জামান আহমেদ এমপি। বিশেষ অতিথি হিসেবে উপস্থিত থাকবেন সমাজকল্যাণ মন্ত্রণালয়ের মাননীয় প্রতিমন্ত্রী জনাব মোঃ আশরাফ আলী খান খসরু এমপি ও সমাজকল্যাণ মন্ত্রণালয় সম্পর্কিত সংসদীয় স্থায়ী কমিটির মাননীয় সভাপতি জনাব রাশেদ খান মেনন এমপি। অনুষ্ঠানে সভাপতিত্ব করবেন জনাব মাহফুজা আখতার, সচিব, সমাজকল্যাণ মন্ত্রণালয়।

সকাল ১১.০০ টায় শুরু হতে যাওয়া অনুষ্ঠানে স্বাগত বক্তব্য রাখবেন সমাজসেবা অধিদপ্তরের মহাপরিচালক (গ্রেড-১) শেখ রফিকুল ইসলাম। অনুষ্ঠানে সমাজসেবা অধিদপ্তরের বিভিন্ন সোপানের কর্মকর্তা-কর্মচারীবৃন্দ ও আমন্ত্রিত সম্মানিত অতিথিবর্গ উপস্থিত থাকবেন। দিবসের অনুষ্ঠানমালার দ্বিতীয় পর্বের আয়োজনের মধ্যে রয়েছে প্রামাণ্যচিত্র প্রদর্শনী, পুরস্কার বিতরণী ও সাংস্কৃতিক অনুষ্ঠান।

|  |  |
| --- | --- |
| **বার্তা সম্পাদক/এস্যাইনমেন্ট এডিটর/চীফ রিপোর্টার**  **........................................**  **.......................................** | স্বাঃ  রকিব আহমেদ  উপপরিচালক  গবেষণা, মূল্যায়ন, প্রকাশনা ও গণসংযোগ  সমাজসেবা অধিদপ্তর  ই-মেইলঃ dd.pub@dss.gov.bd |